JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Vaikse nädala katastroofid kõnetavad maailma
Netanyahu moodustab oma viienda valitsuse
Soome ja Iisrael hakkavad meditsiinilist koostööd tegema
Paasapüha aeg on täis kurbi uudiseid.
Esmalt vapustas maailma mõõtmatu väärtusega kultuuripärandi
Notre Dame'i katedraali osaline häving Pariisis.
Siis ISISe tihenenud vägivallateod
ning kümned inimohvrid Põhja-Aafrikas ja Jeemenis,
Kolumbias hävitavad mudalaviinid ning kurvad uudised Sri Lankast,
kus toimusid ulatuslikud rünnakud kristlike kirikute vastu.
Ligi kolmesaja hukkunu ja üle 500 erineval moel vigastatuga
paasapüha tähistamine katkes seega kohutaval moel.
Sarnaselt teiste riigijuhtidega
avaldas ka Iisraeli peaminister Sri Lanka valitsusele kaastunnet
ning pakkus katastroofiabi arsti- ja muu kriisiabi vormis.
Benjamin Netanyahust saab Iisraeli nüüdisajaloo
pikimalt ametis olnud peaminister, kui tal õnnestub valitsus moodustada.
Senine rekord
on Iisraeli riigi esimese peaministri David Ben Gurioni käes.
Netanyahu sai president Rivlinilt valitsuse moodustaja volikirja 17.04
ja tal on nüüd 28 päeva aega uue enamusvalitsuse kokkupanekuks.
Aega on võimalik pikendada kahe nädala võrra,
kui tundub, et valitsus suudetakse moodustada lisaaja vältel.
Valitsuse moodustamine ei saa olema kerge,
sest kaalukeeleks on tõusnud üllatuslikult Yisrael Beiteinu partei
ja selle juht Avigdor Lieberman.
Tema ja teiste väikeparteide nõuded valitsuses osalemiseks
on omavahel üsna tugevalt vastuolus.
Lisaks tahab Lieberman tagasi kaitseministriportfelli.
Ta lahkus Netanyahu eelmisest valitsusest just kaitseministrina.
Iisraeli valimistulemuse tõttu
on Palestiina omavalitsus tõstatanud taas Jeruusalemma küsimuse.
Kuigi Lähis-Idas oodatakse endiselt
USA presidendi "sajandi tehingu" avalikustamist,
on palestiinlaste allikad teatanud,
et kui see ei sisalda Jeruusalemma jagamist,
ei tasu kogu algatust esitatadagi.
Palestiinlaste juht Abbas on teinud siiski sammu kõneluste poole,
teatades oma esindaja kaudu Netanyahule,
et on valmis arutama mis tahes küsimust eeltingimusteta.
Viimased kümme aastat
on Abbas teatanud valmisolekust kõnelda ka Jeruusalemma teemal,
kuid tingimusel, et see jagatakse kahe riigi pealinnaks.
Juba ette suurt kõlapinda ja rahvusvahelist huvi tekitanud
Ukraina presidendivalimised said üllatava lõpu.
Riigi uueks presidendiks valiti lausa rekordilise häältetulemusega
näitleja ja koomik Volodymyr Zelensky
kel pole mingit varasemat poliitilist kogemust,
kui selleks mitte pidada fakti,
et ta on mänginud aastaid presidenti ühes Ukraina soosituimas telesarjas.
Veelgi omapärasemaks teeb olukorra see,
et Ukrainast on saanud Iisraeli kõrval ainus riik, kus presidendiks on juut,
kuna Zelensky on juudiusku.
Ta on teatanud, et nimetab riigi uueks peaministriks Volodymyr Groysmani,
Vinnitsa linnapea, kes on samuti juut.
Oodata on Ukraina-Iisraeli suhete märgatavat paranemist.
Liibanonis suures osas nii poliitilist kui sõjalist võimu omava
terrorirühmituse Hezbollah' juht šeik Hassan Nasrallah
pidas nädala eest Beirutis oma armeejuhtidele kõne.
Ta mainis, et suvel on oodata sõda sionistliku riigi Iisraeli vastu.
"Nüüd tuleb selleks kõik ettevalmistused teha,"
mainis Nasrallah ja lisas, et ta ise ei pruugi siis enam osaleda.
Šeik Nasrallah' sõnul alustab sõda Iisrael,
kes teeb mingil hetkel ette hoiatamata sõjalise suurrünnaku Liibanoni.
Nii Nasrallah' kui Liibanoni valitsus on ülimalt teadlikud faktist,
et riigid on endiselt sõjaseisukorras ja Iisrael ei pea ette teatama
pingete süvenemisest sõjalises suunas.
Nasrallah' hinnangud põhinevad osaliselt sellel,
et Iisraelis tuntakse hästi Hezbollah' Iraanist saadud raketiarsenali
ja selle võimsust, ning Iisrael püüab ennetada võimalust,
et Iraan rühmituse tegutsema käsutab.
USA on edastanud ebaametliku teate Venemaa presidendile Putinile.
Trumpi valitsus soovitas Venemaal mujale vaadata,
kui Iisrael peab tegema Süüria aladel sõjalisi rünnakuid
nii Süüria kui Iraani armeebaaside pihta.
USA sõnumi taustal oli Iisraeli poolt 13.04 korraldatud hävitav õhurünnak
Süüria põhjaosas Masyafis asuva Iraani relvatehase pihta.
Iraani juhtkond oli raevus,
et Vene relvasüsteemide S-300 ja S-400 radarid ei aktiviseerunud,
kui Iisraeli hävitajad Masyafi ründasid.
USA sõnum nii Venemaale, Süüriale kui Iraanile oli selge:
Seni kui Iraan taotleb juudiriigi hävingut,
ehitab selleks baase Süüriasse ja Liibanoni,
on Iisraeli armee ja õhujõud USA sõjalise kaitse all.
Iisrael ja Soome ühendavad jõud tervishoiu digitaliseerimise alal.
Nii teatas Iisraeli Innovatsiooniministeerium
enne paasapüha peetud pressikonverentsil.
Selle järgi on Soome ja Iisrael maailma juhtivad riigid
just tervishoiu arengu alal ning mõlemas riigis
on ca 500 vastava innovatsiooniga tegelevat ettevõtet.
Iisraeli valitsus kiitis projekti jaoks heaks 300 mln eurose toetusraha,
mis jaguneb viie aasta peale.
Iisraeli hinnangul on tervishoiu digitaliseerimine Soomes
hetkel maailmas juhtival tasemel.
Iisrael peab Soomet üheks esimeseks riigiks maailmas,
kes võttis kasutusele digitaalse patsientide infosüsteemi.
Möödunud paasapühad olid vaatamata mitmetele tragöödiatele
ka ajalooliseks hetkeks tuhandetele Poola juutidele.
Täpselt 76 aasta eest puhkesid Varssavi getos
ulatuslikud rahvaülestõusud vahetult enne paasapüha.
Natside SS-väed ründasid siis getot, et see kolme päevaga tühjendada.
Nüüd, 76 aastat hiljem, tulid tuhanded juudid,
kunagi getost pääsenute sugulased,
maailma eri paigust tähistama paasapüha seeder-õhtusööki kohas,
kus enamik Varssavi juute
natside poolt ühel või teisel moel mõrvati.
"Just selle sündmuse meenutamine siin, praeguses olukorras ja ajahetkel,
paasapühal, on meile kõigile, Varssavi ja Poola juutidele ülitähtis."
Pildil näeb virtuaalselt valgustatud Varssavi sünagoogi.
Nii rääkis seedripeo toimkonna esimees,
rabi Shalom Ber Stampler.
"Loodame, et sellest saab uus, igaaastane sündmus,"
ütles ta lõpetuseks.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee